Լոգոյսկ

Լոգոյսկ (), քաղաք Բելառուսի Մինսկի մարզում, Լոգիսկ շրջանի շրջկենտրոն։ Գտնվում է Մինսկից 38 կմ հյուսիս-արևմուտք՝ Գաինա գետի ափին։ Քաղաքի կողքով անցնում է հանրապետական նշանակության ճանապարհ։

Պատմություն

Տարեգրություններում առաջին անգամ հիշատակվել է Լոգոժեսկ անվանումով Պոլոցկի կազմում։ 12-րդ դարում դարձել է Լոգոժևսկյան իշխանության կենտրոն, 13-րդ դարում մտել է Լիտվական մեծ իշխանության կազմի մեջ։ Լոգոսկո անունով որպես լիտվական քաղաք հիշատակվում է «Ռուսական մոտ և հեռու քաղաքների ցանկ»-ում։ Տարբեր ժամանակաշրջաններում հանդիսացել է Յագայլոյի, Սկիրգայլոյի, Վիտովտի չարտարինյան իշխանների, ինչպես նաև Տիշկևիչ կոմսերի տիրույթ։ 1505 թվականին Ղրիմի խանության հետ պատերազմում քաղաքը գրավվել է թաթարների կողմից, ավերվել և ամբողջովին վառվել է։ 1700-1721 թվականների Հյուսիսային պատերազմի ժամանակ նվաճվել է շվեդական զորքերի կողմից, հենց այդ ժամանակ էլ քանդվել է Լոգոյսկի դղյակը, որի տեղում 1765 թվականին կառուցվել է Բազիլանյան օրդենի մենաստանը։ 1793 թվականին Ռեչ Պոսպոլիտայի երկրորդ բաժանման ժամանակ հայտնվել է Ռուսական կայսրության կազմում։ 1814-1819 թվականներին Լոգոյսկում կառուցվել է Տիշկևիչների պալատը, որը ավերվել է Հայրենական մեծ պատերազմի ժամանակ։ Ըստ որոշ տվյալների՝ 1842 թվականին Կոստանդին և Եվստաֆի Կիշկևիչ եղբայրների կողմից քաղաքում հիմնադրվել է հնագիտական թանգարան, որի հավաքածուները հիմք են հանդիսացել 1855 թվականին ստեղծված Վիլենսկի հնագիտական թանգարանի համար։ 1897 թվականին Լոգոյսկը դարձել է Բորիսովյան շրջանի վոլոստի կենտրոն։ 1890-ական  թվականներին տեղանքում բնակվում էր 1180 բնակիչ, մեծամասնությունը՝ հրեաներ՝ 685 մարդ, գործում էր սինագոգ, հրեական աղոթատներ, ուղղափառ եկեղեցի և կաստյոլ։

1924 թվականից եղել է Լոգոյսկի շրջկենտրոնը,1938 սեպտեմբերի 27-ին դարձել է քաղաքատիպ ավան։ 1998 թվականին ստացել է քաղաքի կարգավիճակ։

Բնակչություն

Տնտեսությունը 
Խոշոր արդյունաբերական ձեռնարկություններն են․
Մասնավոր «Ամիկոդոր-Լոգոյսկ» (արտադրում է անտառ-արդյունաբերական համալիրի տեխնիկա, նախկինում ПРУП «Էպոս գործարան, որը զբաղվել է հատուկ տեխնոլոգիական սարքավորումների արտադրությամբ 2011 թվականին միավորվել է «Անկադոր» ОАО ընկերությանը)։
ИПООО «Մինավտոր» (արտադրանքը մետաղից և պլասմասայից սարքավորումներ
«Լեկֆարմ» (Դեղագործական) ՀՍՊԸ
 РУП «Լոգոյան կոմունալ տնտեսություն»
 «Պոլիպրինտ» ՍՊԸ
 «Լոգոպոլիմեր ՍՊԸ
 «Բելմեդուտիլիզացիա» ՍՊԸ

Կրթություն 
Քաղաքում գործում է երկու միջնակարգ դպրոց և մեկ գիմնազիա։ Աշխատում են նաև լրացուցիչ կրթական կենտրոններ՝ Մանկական ստեղծագործական կենտրոն, Արվեստի մանկական կենտրոն, Օլիմպիական ռեզերվի մանկապատանեկան մարզային դպրոց։ Գործում է չորս մանկապարտեզ։ 2012 թվականին շահագործման է հանձնվել թիվ 4 «Անտառային հեքիաթ» մսուրը՝ 230 տեղ նախագծային հզորությամբ։

Մշակույթ  
Քաղաքում գործում է Կոստանտին և Եվստաֆիա Տիշկևիչների պատմագիտական թանգարանը և Սերգեյ Ֆեոդորովիչ Դավիդովիչի Գեղարվեստական պատկերասրահը։ 1998 թվականի հունվարին բացվել է Արվեստների տունը, որը միավորել է ժողովրդական վարպետներին և արհեստագործներին։ Մշակույթի շրջանային կենտրոնը կազմակերպում է երեխաների և երիտասարդների համար ծառայություններ, անցկացնում է խաղային ժամանցային ծրագրեր։ Լոգինսկի մշակույթի տանը գործում են.
 Էստրադային ստուդիա մեծերի և փոքրերի համար
 Ակվարել պարային համույթ (մեծերի և փոքրերի խմբեր)
  «Օրքեստրա» դրամատիկական խմբակ
 «Բրավիե գուսարի» փողային նվագախումբ
 «Շչոդրիցա» ժողովրդական երգի նվագախումբ
 «Ժիվիցա» ժողովրդական նվագախումբ
  «P.S.» Վոկալ-գործիքային նվագախումբ

Սպորտ 
Մասսայական սպորտային միջոցառումներ իրականացնելու համար օգտագործում են հետևյալ կառույցները.
 Լագոյսկ ֆիզկուլտ-առաողջարանային համալիրները՝ սպորտային և մարզային դահլիճներով, ֆիտնեսի դահլիճով, վերակաանգնողական կենտրոնով, բացօթյա կառույցներով.
 «Ատլետ» ֆիզկուլտ-առաողջարանային համալիրները ըմբշամարտի և բոքսի դահլիճներով, սեղանի թենիս խաղալու շինությամբ, վարժանքների դահլիճով, սաունայով.
 Ֆարտունա խաղային կենտրոն
Տիշկևիչյան այգու ստադիոն։

Ծանոթագրություններ

Արտաքին հղումներ 
 Официальный сайт
 

Բելառուսի քաղաքներ
Բնակավայրեր այբբենական կարգով
Մինսկի մարզ